Ιλμάρι Κιάντο

Ο Ιλμάρι Κιάντο (Ilmari Kianto, Πούλκιλα, 7 Μαΐου 1874 – Ελσίνκι, 27 Απριλίου 1970), γνωστός και ως Ιλμάρι Καλαμνίους και Ιλμάρι Ίκι-Κιάντο, ήταν Φινλανδός συγγραφέας.

Ήταν γιος του προτεστάντη πάστορα Καλαμνίους και σπούδασε φιλοσοφία και λογοτεχνία στο Ελσίνκι και στη Μόσχα. Μετά το πέρας των σπουδών του, ο Κιάντο, όπως αποκαλούσε ο ίδιος τον εαυτό του τώρα, δραστηριοποιήθηκε ως δάσκαλος και δημοσιογράφος στο Καγιαάνι και αργότερα ως ανεξάρτητος συγγραφέας στο Σουομισάλμι.

Χαρακτηριστικές του έργου του είναι οι νουβέλες Punainen viiva (Η κόκκινη γραμμή) και Ryysyrannan Jooseppi (Ιωσήφ της άθλιας παραλίας), που σχολιάζουν την κοινωνική πραγματικότητα, πραγματευόμενες την φτώχεια των αγροτών της βόρειας Φινλανδίας.

Ο Ιλμάρι Κιάντο πέθανε σε ηλικία 96 ετών, στο Ελσίνκι.

Έργα 
 Iki-Kianto muistelee (1954)
 Punainen viiva (1909)
 Ryysyrannan Jooseppi (1924)
 Turjanlinnan satukirja (1915)
 Vanha postineiti (1935)

Εξωτερικοί σύνδεσμοι 

Φινλανδοί λογοτέχνες
Φινλανδοί ποιητές